भारतीय मसाला बोर्ड
भारतीय मसाला बोर्ड, भारत सरकार का एक मसालों से सम्बन्धित विनियामक एवं निर्यात संवर्धक एजेन्सी है। इसका मुख्यालय केरल के कोच्चि में स्थित है। मसाला बोर्ड का गठन मसाला बोर्ड अधिनियम 1986 (1986 की सं.10) के अधीन पूर्ववर्ती इलायची बोर्ड (1968) और मसाला निर्यात संवर्धन परिषद (1960) के विलयन से 26 फरवरी 1987 को हुआ । मसाला बोर्ड, वाणिज्य एवं उद्योग मंत्रालय के अधीन प्रवृत्त पाँच पण्य बोर्डों में से एक है । यह एक स्वायत्त निकाय है, जो अनुसूचित 52 मसालों के निर्यात संवर्धन और इलायची(छोटी और बड़ी) के विकास हेतु उत्तरदायी है ।